DIRECȚIA BIODIVERSITATE

Nr. înreg.:

**REFERAT DE APROBARE**

O prioritate majoră în strategia autorității publice centrale pentru protecția mediului este conservarea durabilă a speciilor de floră și faună sălbatice, în conformitate cu prevederile Directivei Consiliului Europei 92/43/CEE privind conservarea habitatelor naturale şi a speciilor de faună şi floră sălbatică.

Prezentul proiect de ordin acordă derogarea pentru capturarea unor exemplare din specii de pești în baza procedurii de acordare a derogărilor de la măsurile de protecție strictă a speciilor de floră și faună sălbatice, în scopul cercetării științifice.

Derogarea este acordată Asociației Heidenroslein, ce derulează contractul “Managementul participativ al siturilor Natura 2000 Pricop-Huta-Certeze, Tisa Superioară și al ariei naturale protejate Pădurea Ronișoara, cod SMIS 118881”.

La baza elaborării prezentului ordin au stat prevederile at.38 alin.(2) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată prin Legea nr.49/2011,de asemenea, prevederile Ordinului ministrului mediului și al ministrului agriculturii, pădurilor și dezvoltării rurale nr.203/14/2009 privind procedura de stabilire a derogărilor de la măsurile de protecţie a speciilor de floră şi de faună sălbatice.

Derogările se stabilesc de către autoritatea publică centrală pentru protecţia mediului, cu avizul Academiei Române, anual şi ori de câte ori este nevoie, cu condiţia să nu existe o alternativă acceptabilă, iar măsurile derogatorii să nu fie în detrimentul menţinerii populaţiilor speciilor respective într-o stare de conservare favorabilă în arealul lor natural.

La stabilirea derogării au fost întrunite cumulative condițiile prevăzute la art.1 alin.(3) din Ordinului ministrului mediului și al ministrului agriculturii, pădurilor și dezvoltării rurale nr.203/14/2009 privind procedura de stabilire a derogărilor de la măsurile de protecţie a speciilor de floră şi de faună, respectiv nu există o alternativă acceptabilă, iar măsurile derogatorii nu sunt în detrimentul menținerii populației într-o stare de conservare favorabilă.

Ținând cont de cele menționate anterior și având avizul favorabil al Academiei Române, nr.340/CJ/16.07.2020, de asemenea, Acordul de Colaborare dintre Asociația Haidenroslein și Agenția Națională pentru Arii Naturale Protejate, nr.11696/12.05.2020, prin care Agenția Națională pentru Arii Naturale Protejate își dă acordul ca Asociația Heidenroslein să desfășoare activități în aria natural protejată ROSCI0251/ROSPA0143 Tisa Superioară și Pădurea Ronișoara 2573 și ROSCI0358 Pricop-Huta-Certeze, s-a elaborat proiectul de Ordin pentru aprobarea derogării în scop științific pentru speciile: *Aspius aspius, Barbus meridionalis, Cottus gobio, Eudontomyzon danfordi, Gobio kessleri, Gymnocephalus*

*schraetzer, Hucho hucho, Leuciscus souffia, Sabanejewia balcanica, Zingel streber, Zingel zingel,* pe care îl supunem spre aprobare.

Cu stimă,

DIRECTOR

Doina CIOACĂ

Elaborat: Pasmangiu Ștefan

Consilier, Direcția Biodiversitate